stanford-oval/wikipedia huggingface dataset:
อำเภอห้วยยอด
สถานศึกษา

มหาวิทยาลัยสวนดุสิต วิทยาคารห้วยยอด (ศูนย์ตรัง ห้วยยอด)
วิทยาลัยการอาชีพห้วยยอด
โรงเรียนห้วยยอด
โรงเรียนห้วยยอด (กลึงวิทยาคาร)
โรงเรียนเทศบาลห้วยยอดวิทยา
โรงเรียนวิวัฒน์วิทยา
โรงเรียนธาดาอนุสรณ์
โรงเรียนสามัคคีศึกษา
โรงเรียนห้วยนางราษฎร์บำรุง
โรงเรียนในเตาพิทยาคม
โรงเรียนบางดีวิทยาคม
โรงเรียนลำภูราเรืองวิทย์
ฯลฯ
การเดินทาง

ทางรถยนต์
เส้นทางที่ 1 ใช้เส้นทางถนนเพชรเกษม จากกรุงเทพฯ ลงมาจนถึงแยกปฐมพร จังหวัดชุมพร แล้วแยกเข้าจังหวัดระนอง ลงมาตามถนนเพชรเกษม ผ่านจังหวัดพังงา จังหวัดกระบี่ อำเภอวังวิเศษ เข้าสู่อำเภอห้วยยอด จนกระทั่งถึงแยกห้วยยอด ตรงเข้ามาทางเส้นทางเก่า จะถึงที่ว่าการอำเภอห้วยยอด เส้นทางนี้เป็นถนนสายหลักดั้งเดิม แต่จะมีความคดเคี้ยวของถนนมากและค่อนข้างเปลี่ยวโดยเฉพาะในช่วงเส้นทางจากชุมพร-ระนอง-พังงา การขับขี่ต้องอาศัยความระมัดระวัง แต่จะเป็นเส้นทางที่ผู้ขับขี่ได้สัมผัสอำเภอได้มากและผ่านสถานที่ท่องเที่ยวที่สำคัญต่าง ๆ ของอำเภอ
เส้นทางที่ 2 ใช้เส้นทางถนนเพชรเกษม จากกรุงเทพฯ ลงมาถึงจังหวัดชุมพร จึงใช้เส้นทางสายเอเชียเข้าสู่จังหวัดสุราษฎร์ธานี ผ่านจังหวัดนครศรีธรรมราช บริเวณทางแยกเข้าอำเภอทุ่งสง จะต้องกลับรถใต้สะพานข้ามทางรถไฟเพื่อเข้าสู่อำเภอห้วยยอด เส้นทางดังกล่าวมีระยะทางประมาณ 812 กิโลเมตร เป็นถนน 4 ช่องทางจราจรตลอดเส้นทาง การเดินทางค่อนข้างสะดวกสบาย และเป็นเส้นทางที่รถโดยสารประจำทางกรุงเทพฯ-ตรัง ใช้เดินทางในปัจจุบัน
ทางรถไฟ ปัจจุบันมีรถไฟ 2 ขบวน เดินทางโดยตรงจากกรุงเทพ ถึงจังหวัดตรัง โดยทั้งสองขบวนจะแวะรับส่งผู้โดยสารที่สถานีรถไฟห้วยยอด ได้แก่
ขบวนรถด่วนขบวนที่83 กรุงเทพฯ-ตรัง  ออกเดินทางจากกรุงเทพฯ เวลา 17.30 น. ถึงสถานีรถไฟห้วยยอด เวลา 8.00 น. โดยประมาณ
ขบวนรถด่วนขบวนที่84 ตรัง-กรุงเทพฯ ออกเดินทางจากสถานีรถไฟห้วยยอด เวลา 18.00 น. ถึงกรุงเทพฯ เวลา 8.35 น. โดยประมาณ
ขบวนรถเร็วขบวนที่167 กรุงเทพฯ-กันตัง ออกเดินทางจากกรุงเทพฯ เวลา 18.20 น. ถึงสถานีรถไฟห้วยยอด เวลา 11.40 น. โดยประมาณ
ขบวนรถเร็วขบวนที่168 กันตัง-กรุงเทพฯ ออกเดินทางจากสถานีรถไฟห้วยยอด เวลา 14.30 น. ถึงกรุงเทพฯ เวลา 5.35 น. โดยประมาณ
บุคคลสำคัญ

ขุนกอบ คีรีกิจ (นายอิน วรรณบวร) ผู้ก่อตั้ง และดำรงตำแหน่งกำนันตำบลเขากอบ
นายทวี สุระบาล อดีตสมาชิกสภาผู้แทนราษฎรเขต 2 จังหวัดตรังหลายสมัย
นายสาทิตย์ วงศ์หนองเตย สมาชิกสภาผู้แทนราษฎรเขต 2 จังหวัดตรังคนปัจจุบัน และดำรงตำแหน่งรัฐมนตรีประจำสำนักนายกรัฐมนตรีในรัฐบาลชุดปัจจุบัน
เรื่องน่ารู้

ที่จังหวัดตรังเป็นจังหวัดเดียวที่ยังคงเรียกปาท่องโก๋ ว่า จาโก้ว ซึ่งเป็นชื่อเรียกภาษาจีนที่ถูกต้อง
อำเภอห้วยยอด มีขนมปาท่องโก๋ ต้นตำรับวางจำหน่ายในตลาดเช้าทุกวัน โดยมีจำหน่ายมากเป็นพิเศษทุกวันพระ
ตามบันทึกประวัติศาสตร์ อำเภอห้วยยอดเป็นที่ตั้งเมืองตรังครั้งแรก ตั้งแต่สมัยอาณาจักรตามพรลิงค์ ต่อมาจึงได้มีการย้ายเมืองอีกหลายลงใต้ไปตามแม่น้ำตรัง ที่สุดจึงย้ายไปอยู่ ณ ที่ตั้งเมืองในปัจจุบัน
สถานีรถไฟห้วยยอด
วัดถ้ำพระพุทธ
อุทยานแห่งชาติภูสอยดาว

| อุทยานแห่งชาติภูสอยดาว |
| --- | --- |
ไอยูซีเอ็นกลุ่ม 2 (อุทยานแห่งชาติ)
ลานสน
ที่ตั้งของอุทยานแห่งชาติภูสอยดาวแสดงแผนที่จังหวัดอุตรดิตถ์อุทยานแห่งชาติภูสอยดาว (ประเทศไทย)แสดงแผนที่ประเทศไทย
ที่ตั้ง: อำเภอบ้านโคก อำเภอน้ำปาด จังหวัดอุตรดิตถ์ อำเภอชาติตระการ จังหวัดพิษณุโลก
พิกัด: 17°44′N 101°0′E﻿ / ﻿17.733°N 101.000°E﻿ / 17.733; 101.000
พื้นที่: 340 km2 (130 sq mi)
จัดตั้ง: 28 พฤษภาคม 2551 (2551-05-28)
ผู้เยี่ยมชม: 19,706 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช
อุทยานแห่งชาติภูสอยดาว มีพื้นที่ครอบคลุมอยู่ในท้องที่ป่าสงวนแห่งชาติป่าน้ำปาด ท้องที่ตำบลม่วงเจ็ดต้น ตำบลนาขุม ตำบลบ้านโคก อำเภอบ้านโคก ตำบลห้วยมุ่น อำเภอน้ำปาด จังหวัดอุตรดิตถ์ ตำบลบ่อภาค อำเภอชาติตระการ จังหวัดพิษณุโลก เป็นพื้นที่ที่มีสภาพป่าค่อนข้างสมบูรณ์ปกคลุมไปด้วยป่าธรรมชาติที่สวยงาม เป็นแหล่งต้นน้ำลำธาร ยอดสูงสุดของภูสอยดาวสูงจากระดับน้ำทะเล 2,102 เมตร ซึ่งสูงเป็นอันดับ 4 ของประเทศไทย อุทยานแห่งนี้มีจุดเด่นที่น่าสนใจและเป็นที่ดึงดูดใจของนักท่องเที่ยว ได้แก่ น้ำตกภูสอยดาว เป็นน้ำตก 5 ชั้น และการผจญภัยขึ้นสู่ลานสนสามใบอันสวยงาม มีเนื้อที่กว้างประมาณ 1,000 ไร่ มีความสวยงามมาก มีถนนลาดยาง เข้าถึงพื้นที่ทำให้สะดวกสบายในการเดินทางพักผ่อนหย่อนใจ อุทยานแห่งชาติภูสอยดาวมีเนื้อที่ 125,110 ไร่ หรือ 200.18 ตารางกิโลเมตร
ประวัติ

อุทยานแห่งชาติภูสอยดาว แต่เดิมเป็นวนอุทยานภูสอยดาว ได้สำรวจจัดตั้งเป็นวนอุทยานภูสอยดาว โดยสำนักงานป่าไม้เขตพิษณุโลก เมื่อวันที่ 13 พฤศจิกายน พ.ศ. 2533 มีพื้นที่เพียง 20,000 ไร่ จนกระทั่งปีงบประมาณ พ.ศ. 2535 กรมป่าไม้ได้จัดสรรงบประมาณให้สำนักงานป่าไม้เขตพิษณุโลกทำการสำรวจพื้นที่ เพิ่มเติมเพื่อผนวกเข้ากับพื้นที่เดิมของวนอุทยานภูสอยดาว ผลการสำรวจพื้นที่เพิ่มเติมในเขตป่าสงวนแห่งชาติป่าน้ำปาด ท้องที่อำเภอน้ำปาด จังหวัดอุตรดิตถ์ และในเขตป่าไม้ถาวรตามป่าภูสอยดาวท้องที่อำเภอน้ำปาด จังหวัดอุตรดิตถ์ป่าภูสอยดาว ท้องที่อำเภอชาติตระการ จังหวัดพิษณุโลก ตามมติคณะรัฐมนตรีได้เนื้อที่รวม 48,962.5 ไร่ หรือ 78.34 ตารางกิโลเมตร
ต่อมาในเดือนสิงหาคม พ.ศ. 2536 สำนักงานป่าไม้เขตพิษณุโลกได้ขอจัดตั้งวนอุทยานภูสอยดาวเป็นอุทยานแห่งชาติภูสอยดาว ได้รายงานให้กรมป่าไม้ทราบว่า พื้นที่วนอุทยานภูสอยดาวเป็นพื้นที่ที่มีสภาพป่าค่อนข้างสมบูรณ์ จึงเห็นสมควรที่จะรักษาพื้นที่ป่าแห่งนี้ไว้เป็นพื้นที่ป่าอนุรักษ์ และพื้นที่ใกล้เคียงยังมีสภาพป่าธรรมชาติที่สมบูรณ์ สามารถผนวกเป็นเขตอุทยานแห่งชาติได้อีกเป็นจำนวนมาก โดยกำหนดให้เป็นอุทยานแห่งชาติภูสอยดาว จนกระทั่งปี 2551 ได้มีพระราชกฤษฎีกากำหนดให้เป็นอุทยานแห่งชาติ ซึ่งประกาศในราชกิจจานุเบกษา เล่ม 125 ตอนที่ 71 ก ลงวันที่ 28 พฤษภาคม พ.ศ. 2551
สภาพภูมิประเทศภูมิอากาศ

ลักษณะภูมิประเทศเป็นเทือกเขาสลับซับ ซ้อนตั้งแต่ทิศเหนือจดทิศใต้ เป็นเทือกเขากั้นพรมแดนระหว่างประเทศไทยกับประเทศลาว มีความสูงจากระดับน้ำทะเลตั้งแต่ 500-1,800 เมตร พื้นที่ส่วนใหญ่เป็นภูเขาและป่าไม้ประมาณร้อยละ 85 ของพื้นที่ทั้งหมด เป็นที่ราบประมาณร้อยละ 15 ของพื้นที่ทั้งหมด เป็นแหล่งต้นน้ำลำธารของลำน้ำภาค และลำน้ำปาด 
มีอากาศเย็นสบายตลอดปี อุณหภูมิสูงเฉลี่ย 35.0 องศาเซลเซียส อุณหภูมิต่ำสุดเฉลี่ย 13.0 องศาเซลเซียส อุณหภูมิโดยเฉลี่ยทั่วไป 27.0 องศาเซลเซียส ปริมาณน้ำฝนเฉลี่ย 1,334.4 มิลลิเมตร/ปี ฤดูฝนเริ่มตั้งแต่เดือนพฤษภาคมถึงเดือนตุลาคม ฤดูหนาวเริ่มตั้งแต่เดือนพฤศจิกายนถึงเดือนกุมภาพันธ์ ฤดูร้อนเริ่มตั้งแต่เดือนเมษายนถึงเดือนมิถุนายน
แหล่งท่องเที่ยว

น้ำตกภูสอยดาว: อยู่ริมเส้นทางหลวงแผ่นดินหมายเลข 1268 ใกล้กับที่ทำการอุทยานแห่งชาติ มีทั้งหมด 5 ชั้น แต่ละชั้นมีชื่อไว้อย่างไพเราะว่า ภูสอยดาว สกาวเดือน เหมือนฝัน กรรณิการ์ และสุภาภรณ์ มีน้ำไหลตลอดปี ท่องเที่ยวได้ตลอดปี
น้ำตกสายทิพย์: อยู่ข้างบนลานสนภูสอยดาวเป็นน้ำตกขนาดเล็ก มี 7 ชั้น ความสูงแต่ละชั้นประมาณ 5-10 เมตร สภาพป่าโดยรอบน้ำตกมีความชุ่มชื้นมาก จึงมีมอสส์สีเขียวขึ้นปกคลุมทั่วไปตามก้อนหินริมน้ำ (เปิดฤดูกาลท่องเที่ยวลานสนภูสอยดาว ช่วงเดือน กรกฎาคม ถึง 10 มกราคม ของทุกปี)
ทุ่งดอกไม้ในบริเวณป่าสนสามใบ : ช่วงฤดูฝน ระหว่างเดือนสิงหาคมถึงเดือนกันยายนของทุกปี จะมีดอกไม้ดินชูช่อแย่งกันออกดอกเป็นกลุ่มหนาแน่น เช่น ดอกหงอนนาค, ดอกสร้อยสุวรรณา และดอกหญ้ารากหอม ในฤดูหนาวจะมีดอกกระดุมเงิน, กล้วยไม้รองเท้านารีอินทนนท์ และต้นเมเปิลซึ่งจะเปลี่ยนเป็นสีแดงสวยงามมาก(เปิดฤดูกาลท่องเที่ยวลานสนภูสอยดาว ช่วงเดือน กรกฎาคม ถึง 10 มกราคม ของทุกปี)
ลานสนสามใบภูสอยดาว: เป็นพื้นที่ป่าธรรมชาติ มีพื้นที่ประมาณ 1,000 กว่าไร่ เป็นที่ราบบนเทือกเขาภูสอยดาว ตั้งอยู่สูงจากระดับน้ำทะเลประมาณ 1,633 เมตร สภาพพื้นที่ของลานสนสามใบจะเป็นเนินสูงต่ำสลับกันไป เป็นป่าสนสามใบ พืชชั้นล่างเป็นทุ่งหญ้ากว้างใหญ่ การเดินทางไปเที่ยวลานสนสามใบภูสอยดาว ต้องเดินทางเท้าจากน้ำตกภูสอยดาวริมเส้นทางหลวงแผ่นดินหมายเลข 1268 ขึ้นสู่ยอดภูสอยดาวระยะทางประมาณ 6.5 กิโลเมตร ใช้เวลาเดินเท้าประมาณ 4-6 ชั่วโมง(เปิดฤดูกาลท่องเที่ยวลานสนภูสอยดาว ช่วงเดือน กรกฎาคม ถึง 10 มกราคม ของทุกปี)
หลักเขตไทย-ลาว: เป็นหลักเขตที่ปักปันเขตแดนแบ่งระหว่างประเทศไทยและประเทศลาว มีขึ้นหลังสงครามบ้านร่มเกล้า(เปิดฤดูกาลท่องเที่ยวลานสนภูสอยดาว ช่วงเดือน กรกฎาคม ถึง 10 มกราคม ของทุกปี)
พิชิตยอดภูสอยดาวสูงจากระดับน้ำทะเล 2,102 เมตร (เปิดฤดูกาลท่องเที่ยวพิชิตยอดภูสอยดาว ช่วงเดือน พฤศจิกายน ถึง 10 มกราคม ของทุกปี)
การเดินทาง

การเดินทางด้วยรถยนต์สามารถไปได้ 2 เส้นทางคือ
จากจังหวัดพิษณุโลก ไปตามทางหลวงแผ่นดินหมายเลข 11 แล้วแยกเข้าทางหลวงแผ่นดินหมายเลข 1246 ถึงบ้านแพะ แยกเข้าทางหลวงหมายเลข 1143 ผ่านอำเภอชาติตระการ แยกเข้าทางหลวงหมายเลข 1237 ผ่านบ้านบ่อภาคไปบรรจบกับเส้นทางแผ่นดินหมายเลข 1268 ถึงน้ำตกภูสอยดาว อุทยานแห่งชาติภูสอยดาว รวมระยะทางประมาณ 188 กิโลเมตร
ใช้เส้นทาง อุตรดิตถ์-น้ำปาด (ทางหลวงหมายเลข 117) ออกจากจังหวัดอุตรดิตถ์ พอถึง อ.น้ำปาด ให้เลี้ยวรถเข้าไปใช้ทางหลวงจังหวัด หมายเลข 1239 แล้วขับรถไปอีกประมาณ 46 กิโลเมตร แล้วจึงเลี้ยวรถไปใช้ทางหลวงจังหวัดหมายเลข 1268 ขับไปประมาณ 19 กิโลเมตรก็จะถึง อุทยานแห่งชาติภูสอยดาว รวมระยะทางประมาณ 133 กิโลเมตร
สิ่งอำนวยความสะดวกบนอุทยานแห่งชาติภูสอยดาว

ที่จอดรถ: มีที่จอดรถให้บริการแก่นักท่องเที่ยว
บริการอาหาร: มีร้านอาหารไว้บริการนักท่องเที่ยว เฉพาะทางขึ้นภู
ลานกางเต็นท์: อุทยาน แห่งชาติจัดเตรียมเต็นท์และสถาน ที่กางเต็นท์ ไว้ให้บริการนักท่องเที่ยว การสำรองที่พักเต็นท์สามารถติดต่อสอบถามรายละเอียดและสำรองที่พักเต็นท์ได้ กับอุทยานแห่งชาติโดยตรง
ศูนย์บริการนักท่องเที่ยว: มีศูนย์ บริการนักท่องเที่ยว ให้บริการข้อมูลเกี่ยวกับอุทยานแห่งชาติ นักท่องเที่ยวสามารถเข้ามาขอรับบริการข้อมูลได้ทุกวัน หรือสอบถามได้ที่หมายเลขโทรศัพท์ 09 5629 9528ไม่เว้นวันหยุดราชการ ระหว่างเวลา 8.00 - 16.30 น.
การขออนุญาต และกติการการท่องเที่ยวในอุทยานแห่งชาตภูสอยดาว

นักท่องเที่ยวลงทะเบียนจองเข้าอุทยานแห่งชาติล่วงหน้าได้ 15 วัน ผ่านแอพลิเคชั่น QueQ (ทางอุทยานจำกันนักท่องเที่ยวขึ้นลานสนเพียง 150 คนต่อวันเท่านั้น; ผ่านแอพลิเคชั่น QueQ 102 คน และ Walk-in 48คน)
ใช้เวลาอย่างน้อย 30 นาที เพื่อกรอกข้อมูลเพื่อทำการลงทะเบียน ณ ศูนย์บริการนักท่องเที่ยว
ชั่งสัมภาระ จุดบริการที่ 1 หากต้องการจะจ้างลูกหาบ จากนั้นจะต้องขึ้นรถรับ-ส่งของอุทยานฯเพื่อไปยังจุดบริการนักท่องเที่ยวที่ 2 (น้ำตกภูสอยดาว)
ปัจจุบันอุทยานแห่งชาติภูสอยดาวอนุญาตให้ลงทะเบียนภายในเวลา 07:00-13:00 เท่านั้น
รางวัลอันทรงคุณค่าที่ได้รับ

รางวัลสถานที่ท่องเที่ยว 1 ใน 9 แห่งสุดยอดสถานที่ท่องเที่ยวเมืองไทย ในโครงการ Thailand's Top Destinations Vote
โรงเรียนประทาย

| โรงเรียนประทาย Prathai School |
| --- | --- |


230 หมู่ 13 ถนนเจนจบทิศ ตำบลประทาย อำเภอประทาย จังหวัดนครราชสีมา 30180
ข้อมูล
ชื่ออื่น: ป.ท.
ประเภท: โรงเรียนรัฐบาลประจำอำเภอ โรงเรียนมัธยมศึกษาขนาดใหญ่พิเศษ ประเภทสหวิทยา
คำขวัญ: ทนฺโต เสฏฺโฐ มนุสฺเสสุ. (ในหมู่มนุษย์ผู้ฝึกดีแล้วเป็นผู้ประเสริฐ)
สถาปนา: 7 เมษายน พ.ศ. 2514; 53 ปีก่อน (2514-04-07)
เขตการศึกษา: สำนักงานเขตพื้นที่การศึกษามัธยมศึกษา เขต 31
หน่วยงานกำกับ: สังกัดกองการศึกษา ศาสนา และวัฒนธรรม องค์การบริหารส่วนจังหวัดนครราชสีมา กระทรวงมหาดไทย
รหัส: 30101189
ผู้อำนวยการ: นายจิติวัฒนา  ศรีคราม   พ.ศ. 2567 ถึงปัจจุบัน  
จำนวนนักเรียน: 2,633 คน (10 เมษายน 2565)
ชั้นเรียน: ชั้นมัธยมศึกษาปีที่ 1-6
ภาษาที่ใช้เป็นสื่อการสอน: ภาษาที่โรงเรียนได้จัดสอน  ภาษาไทย  ภาษาอังกฤษ  ภาษาจีน
ชั่วโมงเรียน: 6-7 คาบเรียน   (คาบละ 60 นาที)  
ห้องเรียน: ม.1: 12 ห้อง ม.2: 14 ห้อง ม.3: 12 ห้อง ม.4: 12 ห้อง ม.5: 14 ห้อง ม.6: 12 ห้อง
สี:    สีแสด-ดำ
เพลง: มาร์ชโรงเรียนประทาย
หมายเลขโทรศัพท์: 0-4447-9270
หมายเลขโทรสาร: 0-4448-9301
E-mail: atprathaischool@gmail.com
ต้นไม้: หมากเค็ง (นางดำ)
อัตลักษณ์: “ยิ้มไหว้  ทายทัก  รักษ์สะอาด”
ประธานสภานักเรียน: นายวราเทพ พลเดชา  29 พฤศจิกายน 2567ถึงปัจจุบัน 
เว็บไซต์: http://www.prathai.ac.th
โรงเรียนประทาย (อังกฤษ: Prathai School) (บ้างเรียก โรงเรียนดงเค็ง) เป็นโรงเรียนมัธยมศึกษาขนาดใหญ่พิเศษ เป็นโรงเรียนรัฐบาลประจำอำเภอประทาย จังหวัดนครราชสีมา เปิดสอนตั้งแต่ระดับชั้นมัธยมศึกษาปีที่ 1-6 สังกัดองค์การบริหารส่วนจังหวัดนครราชสีมา กระทรวงมหาดไทย โรงเรียนแบ่งออกเป็น 2 ส่วน โดย ฝั่งทิศตะวันตก มีเนื้อที่ 44 ไร่ 1 งาน 18 ตารางวา และฝั่งทิศตะวันออก มีเนื้อที่ 20 ไร่ 1 งาน
ประวัติโรงเรียนประทาย

โรงเรียนประทาย เป็นโรงเรียนรัฐบาลแห่งแรกในอำเภอประทาย จังหวัดนครราชสีมา ได้รับการอนุมัติให้จัดตั้งขึ้นตามประกาศของกระทรวงศึกษาธิการ เมื่อวันที่ 7 เมษายน พุทธศักราช 2514 บนเนื้อที่ 64 ไร่ 2 งาน 18 ตารางวา
ในช่วงแรกเปิดทำการสอนในระดับมัธยมศึกษาตอนต้น (ช่วงชั้นที่ 3) แบบสหศึกษา โดยมีผู้บริหารคนแรก คือ นายจารุ โรจนรังสิมันต์ ดำรงตำแหน่งครูใหญ่ โรงเรียนประทายได้เจริญเติบโตขึ้นอย่างรวดเร็ว ไม่ว่าจะเป็นเรื่องของอาคาร สถานที่ และจำนวนนักเรียน จึงได้รับอนุมัติจากกระทรวงศึกษาธิการ ให้เปิดสอนในระดับมัธยมศึกษาตอนปลาย (ช่วงชั้นที่ 4) ในปีพุทธศักราช 2521
โรงเรียนประทาย ได้เจริญเติบโตขึ้นอย่างรวดเร็ว เพราะได้รับความสนใจและสนับสนุนจากประชาชนในท้องถิ่น และใกล้เคียงเป็นอย่างดียิ่ง โดยการส่งบุตรหลานเข้าเรียนเป็นจำนวนมาก และได้ให้ความช่วยเหลือและสนับสนุนโรงเรียนทั้งทางด้านทุนทรัพย์และคำแนะนำในการพัฒนาโรงเรียนและด้านต่าง ๆ และในปี พุทธศักราช 2550 โรงเรียนประทาย ได้รับการถ่ายโอนไปสังกัดยัง องค์การบริหารส่วนจังหวัดนครราชสีมา กรมการปกครองส่วนท้องถิ่น กระทรวงมหาดไทย
สัญลักษณ์ประจำโรงเรียนประทาย

ตราประจำโรงเรียน เป็นรูปป้อมปราการครอบด้วยเสมา หมายถึง ประทายเจริญได้ด้วยการศึกษา (ประทาย แปลว่า ป้อมปราการ)
คติธรรมประจำโรงเรียน ทนฺโต เสฏฺโฐ มนุสฺเสสุ แปลว่า ในหมู่มนุษย์ ผู้ฝึกดีแล้ว เป็นผู้ประเสริฐ
ปรัชญาประจำโรงเรียน สุขภาพสมบูรณ์ เพิ่มพูนความรู้ เชิดชูคุณธรรม
แสด - ดำ คือ สีประจำโรงเรียน ที่มีความหมายถึง ความกล้าหาญ ความอดทน นำมาซึ่งความยิ่งใหญ่ชั่วนิจนิรันดร์
สีแสด เป็นสีประจำจังหวัดนครราชสีมา แสดงถึงความกล้าหาญ
สีดำ เป็นสีของป้อมพระกาฬและสีของผลหมากเค็ง (นางดำ) ซึ่งเป็นต้นไม้ที่เป็นชื่อชุมชนที่โรงเรียนตั้งอยู่ (ชุมชนหัวดงเค็ง) แสดงถึงความอดทน และความยิ่งใหญ่
ต้นไม้ประจำโรงเรียน ต้นหมากเค็ง (นางดำ) หมายถึง ความเข้มแข็ง ความอดทนต่ออุปสรรคต่าง ๆ
แหล่งข้อมูลอื่น

แผนที่และภาพถ่ายทางอากาศของ โรงเรียนประทาย
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
15°33′04″N 102°59′25″E﻿ / ﻿15.551010°N 102.990148°E﻿ / 15.551010; 102.990148
เว็บไซต์โรงเรียนประทายอย่างเป็นทางการ
Fanpage Facebook โรงเรียนประทายอย่างเป็นทางการ
↑  อำเภอประทาย
อูมาร์ ข่าน

| อูมาร์ ข่าน  Umar Khan |
| --- | --- |
อูมาร์ ข่าน
สารนิเทศภูมิหลัง
เกิด: 7 มิถุนายน พ.ศ. 2525 (42 ปี) อูมาร์ ไซฟุลเลาะห์ ข่าน บาบาร์
อาชีพ: นักแสดง, สตันท์แมน
ปีที่แสดง: พ.ศ. 2545 - ปัจจุบัน
ผลงานเด่น: บุญทิ้ง จาก องค์บาก ไอ้ขาม จาก ต้มยำกุ้ง
อูมาร์ ข่าน (Umar Khan) เกิดเมื่อวันที่ 7 มิถุนายน พ.ศ. 2525 (42 ปี) ที่แคว้นปัญจาบ ประเทศปากีสถาน เป็นนักแสดงภาพยนตร์แอ็กชัน ผู้ชำนาญในศิลปะการต่อสู้ มวย เทควันโด้ บราซิลเลี่ยน ยูยิสสู และกีฬายิมนาสติก
ประวัติ

อูมาร์ ข่าน เกิดเมื่อวันที่ 7 มิถุนายน พ.ศ. 2525 ที่เมือง ลาฮอร์ เมืองที่ใหญ่ที่สุดเป็นอันสองในปากีสถานและได้ชื่อว่าเป็นหัวใจของประเทศปากีสถาน ซึ่งตั้งอยู่ติดกับพรมแดนของอินเดีย.
พ่อของ อูมาร์ ทำงานอยู่ในสายงานผู้บังคับบัญชาส่วนกลางของปากีสถาน แต่เนื่องจากการเผด็จการทางทหารในขณะนั้น พ่อของเขาจึงตัดสินใจออกจากประเทศและอาชีพดังกล่าวในปี 1984 ไปสวีเดนเพื่อเลี้ยงดูเขาในสภาพแวดล้อมที่สงบ สันติ และเป็นประชาธิปไตย. อูมาร์ อายุได้สองปีตอนย้ายมาที่ อาลานดา เพื่อเริ่มต้นชีวิตใหม่ในเมืองใหม่ที่สงบสุขที่สุดเมืองหนึ่งของโลก ที่เมืองสต็อกโฮล์ม เมืองหลวงของสวีเดน.
พ่อของ อูมาร์ ทุ่มเทเลี้ยงดูลูกโดยหวังให้ทุกคนสนใจงานวิชาการตามแบบฉบับครอบครัวในปากีสถาน อย่างไรก็ตาม อูมาร์ กลับโน้มเอียงความสนใจไปทางกิจกรรมมากกว่า ตั้งแต่วัยเด็กเขาเล่นฟุตบอล เทนนิส สคว็อตช์ และยังว่ายน้ำเก่งอีกด้วย. ในวัยเด็ก เขาชอบสร้างบทสนทนา และแสดงละครเล็กๆกับเพื่อนและครอบครัว.
เมื่ออายุได้เจ็ดปีเขาก็ได้รู้จักกับ บรู๊ซ ลี และศิลปะป้องกันตัว ซึ่งกลายมาเป็นความชอบของเขาในที่สุด. และในช่วงเวลานี้เอง ที่เขาได้พยายามเลียนแบบท่าทางการเคลื่อนไหวจากศิลปะการต่อสู้ที่เขาได้ดูจากในหนัง และใช้เวลาเกือบทั้งหมดเพื่อพัฒนาทักษะและเทคนิคของเขาให้ไปในทิศทางเดียวกัน.
นักเรียนส่วนมากทีโรงเรียนของเขาก็มีความชื่นชอบในศิลปะการต่อสู้เช่นเดียวกัน งานที่เขาได้มอบหมายให้ทำกับเพื่อน ๆ มักจะรวมถึงผลลัพธ์จากการต่อสู้ในช่วงเวลาสั้น ๆ ซึ่งเขามักจะแสดงโชว์เล็ก ๆ ที่โรงเรียน.
อูมาร์ยังได้ทำภาพยนตร์แอ็คชั่นเป็นตอน ๆ ในช่วงวัยรุ่น ซึ่งเขากับเพื่อนได้ร่วมมือกันทำ และด้วยโชคที่บังเอิญเกิดขึ้น นักการภารโรงซึ่งเป็นคนที่นิยมศิลปะการต่อสู้อยู่แล้ว ได้เห็นภาพยนตร์ชิ้นหนึ่งของอูมาร์ และหลังจากนั้นไม่นานเขาก็เป็นครูสอนศิลปะการต่อสู้คนแรกของอูมาร์.
สมัครงาน

คนที่มีอิทธิพลต่ออูมาร์มากที่สุดคือครูคนที่สองของอูมาร์ เขาเคยเป็นดาราแอ็คชั่นและคนออกแบบฉากต่อสู้จากจีน ครูคนนี้ได้ทำให้อูมาร์ค้นพบด้านใหม่ของศิลปะการต่อสู้และการทำภาพยนตร์ของฝั่งเอเชีย และเมื่ออายุได้ 16 ปี อูมาร์ได้ตัดสินใจที่จะเริ่มมีอาชีพเป็นสตั๊นท์แมน อาชีพที่แตกต่างจากคนในครอบครัว. เขาได้รับงานชิ้นแรกจากช่องชั้นนำช่องหนึ่งในวงการโทรทัศน์ของสวีเดน และหลังจากนั้นเขาก็ได้รับการเสนออีกหลากหลายบทบาทจากหลาย ๆ ชิ้นงาน.
และด้วยลักษณะที่แตกต่างของเขา นอกจากงานแสดงและการเป็นสตั๊นท์ เขายังได้รับการเสนอให้ถ่ายแบบ งานที่นับว่าเป็นชิ้นโบว์แดงของเขาคือเขาได้ขึ้นปกของนิตยสารฟิตเนสที่มีชื่อเสียงที่สุดในสแกนดิเนเวีย. และจากคำพูดของผู้กำกับได้พูดถึงอูมาร์ว่า, "ภาพลักษณ์ที่ดูกำยำของเขาทำให้เขาเหมาะที่สุดสำหรับบทบาทในการแสดง และสมบูรณ์แบบที่สุดในบทผู้ร้ายบนจอภาพยนตร์"
อูมาร์หลงใหลในความสามารถของกล้ามเนื้อและชอบที่จะบริหารเพื่อให้กล้ามเนื้อได้ออกกำลังมากที่สุด และด้วยเหตุผลนี้เองที่ทำให้เขามองหาและท้าทายตัวเองในกีฬาที่ท้าทายทั้งหลาย และทุกวันนี้เขาก็เข้าร่วมในการแข่งขันกีฬาท้าทายเหล่านี้ซึ่งผลการแข่งขันของเขาก็ออกมาก็เป็นที่โดดเด่นเสมอ. เขาทราบดีถึงวามเสี่ยงและอันตรายในส่วนของเขา ซึ่งนั่นก็เป็นเหตุผลที่ทำให้เขาเตรียมพร้อมให้มากที่สุดเพราะเขาเชื่อว่างานของเขาต้องการร่างกายที่สมบูรณ์ที่สุด.
และด้วยรูปลักษณ์ที่แตกต่างของเขา รวมทั้งความสามารถหลากหลายในการเป็นสตั๊นท์ทำให้เขาเป็นหนึ่งในสตั๊นท์แมนที่น่าจับตามองในสแกนดิเนเวีย พอ ๆ กับเป็นอาชีพนายแบบของเขาที่กำลังรุ่ง เป้าหมายต่อไปของเขาคืออาชีพการเป็นดาราแอ็คชั่นในธุรกิจภาพยนตร์ของฝั่งเอเชีย.
ทักษะ

| --- | --- |
  ศิลปะการป้องกันตัว มวย  เทควันโด  มวยไทย  บราซิลเลี่ยน ยูยิสสู  คาโปเอร่า  กังฟู  คลิป หวิงชุน:   กีฬาเอ็กซ์ตรีม กายกรรม  วิ่งเสรี  การกระโดดร่ม  การดำน้ำลึก  การปีนป่าย  สโนว์บอร์ด  แข่ง  โรดเรซซิ่ง  แรลลี่  การแข่งขันจักรยานยนต์วิบาก  เจ็ตสกี  สกูตเตอร์หิมะ
ภาพยนตร์ > หนัง

| 0 | 1 | 2 | 3 |
| --- | --- | --- | --- |
| ปี | ชื่อแพลง | บทบาท | บริษัท |
| 2546 | Tur & Retur | TV4 นักต่อสู้กับคนในสมัยโรมัน | Filmlance International |
| 2548 | Carambole | ตำรวจ | SF |
| 2549 | Bella & Real | ผู้แสดงแทน | Manus AV-produktion |
| 2550 | Gangster | บอดีการ์ด | Isis Cataegis Pictures |
ภาพยนตร์ > ละครทีวี

| 0 | 1 | 2 | 3 |
| --- | --- | --- | --- |
| ปี | ชื่อแพลง | บทบาท | บริษัท |
| 2545 | Efterlyst | นักมวย | STRIX Television |
| 2545 | Efterlyst | นักเลง | STRIX Television |
| 2546 | Efterlyst Special | ผู้ต้องสงสัย | STRIX Television |
| 2546 | Cleo | ผู้ชายในบาร์ | SVT |
| 2546 | S.P.U.N.G 2 | นักศึกษา | SVT |
| 2547 | Efterlyst | ขโมยรถ | STRIX Television |
| 2550 | I huvudet på Gynning | อูมาร์ ข่าน | MTV Mastiff |
ภาพยนตร์ > ภาพยนตร์สั้น

| 0 | 1 | 2 | 3 |
| --- | --- | --- | --- |
| ปี | ชื่อแพลง | บทบาท | บริษัท |
| 2548 | Ghetto Rules | นักมวย | PoC Productions |
ภาพยนตร์ > โฆษณา

| 0 | 1 | 2 | 3 |
| --- | --- | --- | --- |
| ปี | ชื่อแพลง | บทบาท | บริษัท |
| 2548 | Idol 2005 | นักมวย | TV4 |
| 2550 | Integrated Communication Suite | ไซมอน | Sony Ericsson |
ภาพยนตร์ > วิดีโอเพลง

| 0 | 1 | 2 | 3 |
| --- | --- | --- | --- |
| ปี | ศิลปิน | ชื่อแพลง | บทบาท |
| 2545 | Emerson | Back Off | นักเลงหัวไม้ |
| 2545 | Unlima | N Say Love | นักกายกรรม |
| 2546 | Cee Rock "The Fury" | Anderson Iz Nice | นักมวย |
| 2550 | Fjärde Världen | Ingenting | นักฆ่า |
ภาพยนตร์ > นิตยสาร

| 0 | 1 | 2 | 3 |
| --- | --- | --- | --- |
| ปี | นิตยสาร | บทความ | การพิมพ์ลงข่าว |
| 2547 | Fighter Magazine | Nordic Action Stunt Team | สิงหาคม |
| 2547 | Fitness Magazine | Master Cup | ธันวาคม |
| 2549 | M3 Digital World | Samsung Mobile | ตุลาคม |
| 2549 | M3 Digital World | Sony Ericson Watch | พฤศจิกายน |
| 2550 | Friskispressen | Front cover | พฤษภาคม |
| 2551 | Kamera & Bild | Photo contest | มีนาคม |
แหล่งข้อมูลอื่น

อูมาร์ ข่าน เว็บไซต์ เก็บถาวร 2009-06-02 ที่ เวย์แบ็กแมชชีน
อูมาร์ ข่าน 2539
อูมาร์ ข่าน 2550
ประจวบคีรีขันธ์ (แก้ความกำกวม)

ประจวบคีรีขันธ์ อาจหมายถึง
จังหวัดประจวบคีรีขันธ์ - จังหวัดที่อยู่ในภาคตะวันตกของประเทศไทย
อำเภอเมืองประจวบคีรีขันธ์ - อำเภอหนึ่งของจังหวัดประจวบคีรีขันธ์
เทศบาลเมืองประจวบคีรีขันธ์ - เทศบาลอยู่ที่อำเภอเมืองประจวบคีรีขันธ์ จังหวัดประจวบคีรีขันธ์
ตำบลประจวบคีรีขันธ์ -  ตำบลในอำเภอเมืองประจวบคีรีขันธ์ จังหวัดประจวบคีรีขันธ์
สถานีรถไฟประจวบคีรีขันธ์ - ตั้งอยู่ที่ ถนนมหาราช 1 ตำบลประจวบคีรีขันธ์ อำเภอเมืองประจวบคีรีขันธ์ จังหวัดประจวบคีรีขันธ์ อยู่ในความควบคุมของงานเดินรถแขวงชุมพร
อีเอฟแอลลีกทู ฤดูกาล 2016–17

| --- | --- |
ฤดูกาล: 2016–17
ชนะเลิศ: พอร์ตสมัท
เลื่อนชั้น: พอร์ตสมัท พลีมัท อาร์ไกล์ ดอนคาสเตอร์ โรเวอส์
ตกชั้น: ฮาร์ตลีพูล ยูไนเต็ด ลีย์ตัน โอเรียนต์
จำนวนการแข่งขันทั้งหมด: 554
จำนวนประตูทั้งหมด: 1476 (2.66 ต่อนัด)
ผู้ยิงประตูสูงสุด: จอห์น อาคินเด จอห์น มาร์ควิส (คนละ 26 ประตู)
ทีมเหย้าชนะสูงสุด: สตีฟเนจ 6–1 ฮาร์ตลีพูล ยูไนเต็ด เยโอวิล ทาวน์ 5–0 ครอว์ลีย์ ทาวน์ ครูว์ อเล็กซานดรา 5–0 กริมสบี ทาวน์ แอคคริงตัน สแตนลีย์ 5–0 ลีย์ตัน โอเรียนต์
ทีมเยือนชนะสูงสุด: ฮาร์ตลีพูล ยูไนเต็ด 0–5 เคมบริดจ์ ยูไนเต็ด
สถิติชนะติดต่อกันสูงสุด: 7 นัด (เอ็กซิเตอร์ ซิตี)
สถิติไม่แพ้ติดต่อกันสูงสุด: 15 นัด (แอคคริงตัน สแตนลีย์, คาร์ไลล์ ยูไนเต็ด)
สถิติไม่ชนะติดต่อกันสูงสุด: 13 นัด (นอตส์ เคาน์ตี)
สถิติแพ้ติดต่อกันสูงสุด: 10 นัด (นอตส์ เคาน์ตี)
ผู้เข้าชมมากที่สุด: พอร์ตสมัท 1-1 พลีมัท อาร์ไกล์ (18,644)
← 2015–16 2017–18 →
ฟุตบอลลีกทู ฤดูกาล 2016–17 (หรือเรียกว่า สกายเบตลีกทู ด้วยเหตุผลด้านผู้สนับสนุน) เป็นการแข่งขันฟุตบอลลีกทู ฤดูกาลที่ 13 ของลีกภายใต้ชื่อปัจจุบันและในฤดูกาลที่ 24 ภายใต้รูปแบบการแบ่งลีกปัจจุบัน โปรแกรมการแข่งขันจะประกาศออกมาในวันที่ 22 มิถุนายน ค.ศ. 2016.
การเปลี่ยนแปลงทีม > มายังลีกทู

เลื่อนชั้นจาก เนชันนัล ลีก
เชลท์แนม ทาวน์
กริมสบี ทาวน์
ตกชั้นจาก ลีก วัน
ดอนคาสเตอร์ โรเวอส์
แบล็กพูล
โคลเชสเตอร์ ยูไนเต็ด
ครูว์ อเล็กซานดรา
การเปลี่ยนแปลงทีม > จากลีกทู

เลื่อนชั้นสู่ ลีก วัน
นอร์แทมป์ตัน ทาวน์
ออกซฟอร์ด ยูไนเต็ด
บริสตอล โรเวอส์
เอเอฟซี วิมเบิลดัน
ตกชั้นสู่ เนชันนัล ลีก
ดาเกนแนม แอนด์ เรดบริดจ์
ยอร์ค ซิตี
ทีม

แอคคริงตัน สแตนลีย์
Barnet
แบล็กพูล
เคมบริดจ์ ยูไนเต็ด
คาร์ไลล์ ยูไนเต็ด
เชลท์นัม ทาวน์
โคลเชสเตอร์ ยูไนเต็ด
ครอว์ลีย์ ทาวน์
ครูว์ อเล็กซานดรา
ดอนคาสเตอร์ โรเวอส์
เอ็กซิเตอร์ซิตี
กริมสบี ทาวน์
ฮาร์ตลีพูล ยูไนเต็ด
Leyton Orient
ลูตันทาวน์
แมนส์ฟีลด์ ทาวน์
มอร์คัม
นิวพอร์ต เคาน์ตี
นอตส์ เคาน์ตี
พลีมัธ อาร์ไกล์
พอร์ตสมัท
สตีฟเนจ
วีคอมบ์ วอนเดอเรอส์
เยโอวิลทาวน์
ที่ตั้งของทีมในการแข่งขันฟุตบอลลีกทู ฤดูกาล 2016–17
บาร์เน็ต
ลีย์ตัน โอเรียนต์
สองสโมสรลีกทูจากเกรทเตอร์ ลอนดอน
| ทีม | ที่ตั้ง | สนาม | ความจุ |
| --- | --- | --- | --- |
| แอคคริงตัน สแตนลีย์ | แอคคริงตัน | คราวน์ กราวนด์ | 5,057 |
| บาร์เน็ต | ลอนดอน (เอ็ดจ์แวร์) | สนามกีฬาเดอะไฮฟ์ | 6,418 |
| แบล็กพูล | แบล็กพูล | บลูมฟีลด์ โรด | 16,750 |
| เคมบริดจ์ ยูไนเต็ด | เคมบริดจ์ | สนามกีฬาแอ็บบีย์ | 9,617 |
| คาร์ไลล์ ยูไนเต็ด | คาร์ไลล์ | บรันตัน พาร์ก | 17,149 |
| เชลท์นัม ทาวน์ | เชลท์นัม | หวัดดอน โรด | 7,066 |
| โคลเชสเตอร์ ยูไนเต็ด | โคลเชสเตอร์ | สนามกีฬาชุมชนโคลเชสเตอร์ | 10,105 |
| ครอว์ลีย์ ทาวน์ | ครอว์ลีย์ | สนามกีฬาบรอดฟีลด์ | 5,996 |
| ครูว์ อเล็กซานดรา | ครูว์ | เกรสตี โรด | 10,180 |
| ดอนคาสเตอร์ โรเวอส์ | ดอนคาสเตอร์ | สนามกีฬาคีปโมต | 15,231 |
| เอ็กซิเตอร์ ซิตี | เอ็กซิเตอร์ | เซนต์ เจมส์ พาร์ก | 8,830 |
| กริมสบี ทาวน์ | คลีทอร์ปส์ | บลันเดลล์ พาร์ก | 9,052 |
| ฮาร์ตลีพูล ยูไนเต็ด | ฮาร์ตลีพูล | วิคตอเรีย พาร์ก | 7,833 |
| ลีย์ตัน โอเรียนต์ | ลอนดอน (ลีย์ตัน) | บริสเบน โรด | 9,271 |
| ลูตัน ทาวน์ | ลูตัน | เคนิลเวิร์ท โรด | 10,226 |
| แมนส์ฟีลด์ ทาวน์ | แมนส์ฟีลด์ | ฟีลด์ มิลล์ | 9,846 |
| มอร์คัม | มอร์คัม | โกลบ อารีนา | 6,476 |
| นิวพอร์ต เคาน์ตี | นิวพอร์ต | ร็อดนีย์ พาเหรด | 7,850 |
| นอตส์ เคาน์ตี | นอตทิงแฮม | มีอาโดว์ เลน | 19,588 |
| พลีมัธ อาร์ไกล์ | พลีมัธ | โฮม พาร์ก | 17,441 |
| พอร์ตสมัท | พอร์ตสมัท | แฟรตตัน พาร์ก | 21,100 |
| สตีฟเนจ | สตีฟเนจ | บรอดฮอลล์ เวย์ | 6,722 |
| วีคอมบ์ วอนเดอเรอส์ | ไฮ วีคอมบ์ | แอดัมส์ พาร์ก | 10,300 |
| เยโอวิล ทาวน์ | เยโอวิล | ฮูอิช พาร์ก | 9,665 |